ประจำเดือน มาล่าสุดวันที่ 7 เดือน 4 จนวันนี้วันที่ 6 เดือน6 ยังไม่มาเลยค่ะ มีไรกับแฟนใส่ถุงยางตลอดและตรวจเช็ครอยรั่วและลองเอาน้ำใส่ก็ไม่แตกหรือ รั่ว แต่ตอนนี้ก็ปกติดี เกิดจากสาเหตุอะไรหรือท้องไหม ?
สวัสดีค่ะ การที่ประจำเดือนไม่มานาน 2 เดือนนั้น อาจเกิดจาก1. การตั้งครรภ์ แม้จะใช้ถุงยางอนามัยได้อย่างถูกต้อง ก็มีโอกาสที่จะตั้งครรภ์ได้ประมาณ 2% นอกจากนี้ ในผู้หญิงบางราย อาจไม่มีอาการใดๆของการตั้งครรภ์ในระยะเริ่มแรกก็ได้2.มีความเครียด ทำงานหนักออกกำลังกายหักโหมพักผ่อนน้อย อดนอนนอนดึกอดอาหารมีน้ำหนักลดหรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสียดังนั้นควรตรวจหาการตั้งครรภ์ดูเป็นอันดับแรก หากตรวจไม่พบ ควรรอประจำเดือนไปอีกซักระยะหากประจำเดือนยังคงไม่มานานเกิน 3 เดือน ควรไปพบแพทย์เพื่อหาสาเหตุอื่นๆ เพิ่มเติม เช่นมีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก หรือ polycystic ovary syndrome(PCOS)มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำมีพังผืดเกิดขึ้นในมดลูก จากการเคยมีมดลูกอักเสบเป็นต้น